Goreyê qanûnan û Protokolê Îstanbulî ganî muayeneya îşkenceyî teyna hetê dezgehanê weşîye ra bêra kerdene la Mudirîya Polîsan a Wanî bi rayîranê îlegalan Mudirîya Weşîye ya Wanî ra waşt ke wa doktorêk/e bierşawîyo/ya ci.
Mudirîya Weşîye ya Wanî waştiş qebul kerd û doktorêk şawit. Bi nê hawayî doktor kesanê destbendkerdeyan Mudirîya Polîsan de muayene keno.
Goreyê Protokolê Îstanbulî ganî destbendkerdeyî yew dezgehê weşîye de bêrê muayenekerdene. Raporê îşkenceyî ganî teyna hetê dezgehêkê weşîye ra bêro amadekerdene. Goreyê qanûnan mumkîn nîyo ke Mudirîya Polîsan de muayeneya îşkenceyî bêra kerdene.
